# Wu Qi

Potret Wu Qi, dari zaman Dinasti Ming.
 **Wu Qi** ( Cina ringkas: 吴起; Cina tradisional: 吳起; pinyin: *Wú Qǐ*; Wade-Giles: **Wu Ch'i** (440–381 SM) ialah seorang jeneral tentera China zaman Negara-negara Berperang dan juga seorang Perdana Menteri negeri Chu pada zaman berkenaan.

## Biografi

Wu Qi dilahirkan di negeri Wei (魏). Dia mula-mula mencari jawatan tentera di negeri Lu. Untuk menenangkan sebarang keraguan yang dimiliki oleh Duke Wei pada masa itu, dia membunuh isterinya, yang berasal dari Wei. Kemudian, beberapa pegawai memfitnahnya dengan kenyataan palsu tentangnya kerana cemburu dengan kuasa yang dimilik oleh Wu Qi di istana. Sebagai tindak balas, dia menyuruh mereka membunuh atau melarikan diri ke Wey (衛) (jangan dikelirukan dengan negeri Wei ), di mana beliau menawarkan khidmatnya kepada Marquis Wei. Beliau kemudiannya dilantik sebagai Pelindung Sungai Barat.

Wu Qi kemudiannya meninggalkan jawatan itu. Beliau dilantik oleh Raja Dao dari negeri Chu pada tahun 384 SM sebagai Perdana Menteri Negeri Chu. Beliau membawa kepada penyusunan semula dan pemodenan pentadbiran negeri, yang menyebabkan beliau dihukum mati oleh bangsawan dari Chu yang anti dengan program perubahan yang dibawa beliau pada tahun 381 SM.

## Wei Liaozi

Menurut Wei Liaozi, sebuah risalah mengenai hal ehwal ketenteraan yang berasal dari akhir abad ke-4 atau awal abad ke-3 SM, jeneral Wu Qi pernah ditawarkan pedang oleh orang bawahannya pada malam pertempuran. Walau bagaimanapun, Wu Qi enggan menerima senjata itu atas dasar bahawa panji-panji dan gendang, alat untuk memimpin dan memerintah, adalah satu-satunya alat yang diperlukan oleh seorang jeneral. Dalam kata-katanya, "untuk memimpin tentera dan mengarahkan mereka, ini adalah tujuan seorang jeneral. Menggunakan satu pedang bukanlah keutamaanya."

Pokonya di sini beliau menggunakan fahaman bahawa jeneral adalah fikiran utama batalion tentera, manakala askar bawahan pula bertindak seperti anggota badan yang lain. Tindakan individu yang berani tidak akan diberi insentif dan ganjaran diberikan kepada kepatuhan penuh dan penyelarasan sempurna sebagai satu unit. Satu konsep yang dijelaskan oleh Wei Liaozi dalam perumpamaan lain mengenai Wu Qi. Sebelum permulaan pertempuran, salah seorang askar Wu berundur dari barisannya dalam semangatnya dan menyerang barisan musuh, membunuh dua orang, dan berlari kembali ke kedudukan asalnya bersama-sama dengan kepala mereka sebagai trofi. Wu segera mengarahkan lelaki itu dihukum mati. Apabila pegawainya membantah bahawa dia seorang pahlawan yang hebat dan sangat berani, Wu Qi tidak bersetuju dan menjawab, "Dia memang seorang pahlawan yang hebat, akan tetapi dia mengingkari perintah saya." Seperti Sun Tzu dan Seni Perangnya, Wu Qi menekankan disiplin dan kepatuhan sebelum keberanian sebagai sifat paling penting dalam ketenteraan.

## Budaya popular

Wu Qi dan Sun Zi sering disebut dalam ayat yang sama (Sun-Wu, 孙吴) sebagai ahli strategi ketenteraan hebat yang setara.

Penulisan ketenteraannya, *Wuzi*, dimasukkan sebagai salah satu daripada *Tujuh Klasik Ketenteraan*. Dikatakan terdapat dua buah buku tentang seni perang oleh Wu Qi, tetapi satu telah hilang, justeru meninggalkan Wuzi sebagai satu-satunya buku yang masih ada yang mengandungi pemikiran ketenteraan Wu Qi.

Wu Qi ialah salah seorang daripada 32 tokoh sejarah yang muncul sebagai watak istimewa dalam siri permainan video *Romance of the Three Kingdoms (permainan video)* oleh Koei.

## Lihat juga

* Daerah Wuqi

## Rujukan

* Graff, David A. (2002), *Medieval Chinese Warfare, 300–900*, Warfare and History, London: Routledge, ISBN 0415239559
* Wu, Rongzeng, "Wu Qi" Diarkibkan 2007-09-29 di Wayback Machine. *Encyclopedia of China* (Chinese History Edition), 1st ed.
* Zhang, Lirong, "Wu Qi" Diarkibkan 2007-09-29 di Wayback Machine. *Encyclopedia of China* (Military Edition), 1st ed.
* Tzu, Sun; Griffith, Samuel B. (2005), *The Art of War: The New Illustrated Version*, New York: Shelter Harbor Press, ISBN 9781627950633

## Pautan luar

Karya-karya oleh Wu Qi di Projek Gutenberg